ᱥᱟᱠᱤᱵᱽ ᱟᱞ ᱦᱟᱥᱟᱱ

ᱥᱟᱠᱤᱵᱽ ᱟᱞ ᱦᱟᱥᱟᱱ (ᱡᱟᱱᱟᱢ: ᱒᱔ ᱢᱟᱨᱪ ᱑᱙᱘᱗) ᱫᱚ ᱢᱤᱫᱴᱮᱱ ᱵᱟᱝᱞᱟᱫᱮᱥᱤ ᱠᱨᱤᱠᱮᱴᱟᱨ ᱠᱟᱱᱟᱭ᱾ ᱩᱱᱤ ᱫᱚ ᱞᱮᱸᱜᱟ ᱛᱤ ᱵᱮᱴᱥᱢᱮᱱ ᱠᱟᱱᱟᱭ ᱟᱨ ᱞᱮᱸᱜᱟ ᱛᱤ ᱤᱥᱯᱤᱱ ᱵᱳᱞᱟᱨ ᱠᱟᱱᱟᱭ᱾ ᱥᱟᱠᱤᱵᱽ ᱫᱚ ᱵᱟᱝᱞᱟᱫᱮᱥ ᱡᱟᱛᱤᱭᱳ ᱫᱚᱞ ᱨᱮᱱᱟᱜ ᱢᱩᱬᱩᱛ ᱦᱚᱸᱭ ᱛᱟᱸᱦᱮᱸᱠᱟᱱᱟ᱾ ᱵᱟᱝᱞᱟᱫᱮᱥ ᱨᱮᱱ ᱡᱚᱛᱚᱠᱷᱚᱡ ᱧᱩᱛᱩᱢᱟᱱ ᱠᱨᱤᱠᱮᱴᱚᱨ ᱟᱨᱦᱚᱸ ᱡᱮᱜᱮᱛ ᱨᱮᱱ ᱧᱩᱛᱩᱢᱟᱱ ᱚᱞ ᱨᱟᱣᱱᱰᱟᱨ ᱠᱨᱤᱠᱮᱴᱟᱨ ᱠᱟᱱᱟᱭ ᱥᱟᱠᱤᱵᱽ᱾ 

᱒᱐᱐᱖ ᱥᱮᱨᱢᱟ ᱨᱮ ᱡᱤᱢᱵᱟᱵᱩᱭᱮ ᱥᱟᱶᱛᱮ ᱜᱟᱛᱮᱨᱮ ᱥᱟᱠᱤᱵᱽ ᱯᱩᱭᱞᱩ ᱫᱷᱟᱣ ᱛᱮᱭ ᱜᱟᱛᱮᱣ ᱠᱟᱱᱟ᱾ ᱟᱭᱥᱤᱥᱤ ᱟᱜ ᱨᱮᱝᱠᱤᱝ ᱨᱮ ᱒᱐᱑᱕ ᱥᱮᱨᱢᱟ ᱨᱮ ᱥᱟᱠᱤᱵᱽ ᱴᱮᱥᱴ, ᱢᱤᱫ ᱢᱟᱦᱟᱸᱨᱤ ᱜᱟᱛᱮ ᱟᱨ ᱴᱤ-ᱴᱳᱭᱮᱱᱴᱤ ᱨᱮ ᱦᱚᱸ ᱯᱩᱭᱞᱩ ᱚᱞ ᱨᱟᱣᱱᱰᱟᱨ ᱦᱤᱥᱟᱹᱵᱛᱮ ᱨᱮᱝᱠᱤᱝ ᱨᱮᱭ ᱦᱮᱡ ᱮᱱᱟ᱾ ᱯᱩᱭᱞᱩ ᱵᱟᱝᱞᱟᱫᱮᱥᱤ ᱠᱨᱤᱠᱮᱴᱟᱨ ᱦᱤᱥᱟᱹᱵᱛᱮ ᱔᱐᱐᱐ ᱨᱟᱱ ᱦᱩᱭ ᱠᱟᱱ ᱛᱟᱭᱟ᱾  

 ᱮᱛᱦᱚᱵ ᱡᱤᱭᱚᱱ 
ᱥᱟᱠᱤᱵᱽ ᱟᱞ ᱦᱟᱥᱟᱱ ᱑᱙᱘᱗ ᱥᱮᱨᱢᱟ ᱨᱮᱱᱟᱜ ᱒᱓ ᱢᱟᱨᱪ ᱢᱟᱜᱩᱨᱟ ᱦᱚᱱᱚᱛ ᱨᱮᱭ ᱡᱟᱱᱟᱢ ᱟᱠᱟᱱᱟ᱾ ᱟᱡ ᱵᱟᱵᱟ ᱢᱟᱥᱨᱩᱨ ᱨᱮᱡᱟ ᱵᱟᱝᱞᱟᱫᱮᱥ ᱠᱨᱤᱥᱤ ᱵᱮᱝᱠ ᱨᱮᱱ ᱢᱤᱫᱴᱮᱱ ᱚᱯᱷᱤᱥᱟᱨ ᱠᱟᱱᱟᱭ ᱟᱨ ᱟᱡ ᱜᱚᱜᱚ ᱥᱤᱨᱤᱱ ᱥᱟᱨᱢᱤᱱ ᱫᱚ ᱜᱷᱟᱸᱨᱚᱡᱽ ᱡᱚᱛᱚᱱᱤᱜ ᱠᱟᱱᱟᱭ᱾ ᱠᱟᱹᱴᱤᱡ ᱠᱷᱚᱱ ᱜᱮ ᱥᱟᱠᱤᱵᱽ ᱫᱚ ᱜᱟᱛᱮ ᱯᱟᱜᱞᱟᱭ ᱛᱟᱸᱦᱮᱸᱠᱟᱱᱟ᱾ ᱚᱛᱚ ᱴᱚᱞᱟᱨᱮ ᱜᱟᱛᱮ ᱠᱚᱨᱮ ᱥᱟᱠᱤᱵᱟᱜ ᱵᱮᱥ ᱧᱩᱛᱩᱢ ᱛᱟᱸᱦᱮᱸᱠᱟᱱᱛᱟᱭᱟ᱾ ᱒᱐᱐᱔ ᱥᱮᱨᱢᱟ ᱨᱮ ᱡᱟᱛᱤᱭᱳ ᱞᱤᱜ ᱨᱮ ᱜᱟᱛᱮ ᱞᱟᱹᱜᱤᱛ ᱠᱷᱩᱞᱱᱟ ᱫᱚᱞ ᱨᱮ ᱟᱡ ᱟᱭᱟᱜ ᱧᱩᱛᱩᱢᱮ ᱡᱚᱢᱟ ᱞᱮᱫᱟ᱾ 

 ᱜᱟᱛᱮ ᱡᱤᱭᱚᱱ 
᱒᱐᱐᱖ ᱥᱮᱨᱢᱟ ᱨᱮ ᱡᱤᱢᱵᱟᱵᱩᱭᱮ ᱫᱟᱬᱟᱱ ᱨᱮ ᱥᱟᱠᱤᱵᱽ ᱯᱩᱭᱞᱩ ᱫᱷᱟᱣᱮ ᱜᱟᱛᱮ ᱞᱮᱱᱟ᱾ ᱒᱐᱐᱗ ᱥᱮᱨᱢᱟ ᱨᱮ ᱳᱭᱮᱥᱤᱱᱰᱤᱡᱽ ᱨᱮ ᱒᱐᱐᱗ ᱠᱨᱤᱠᱮᱴ ᱡᱮᱜᱮᱛ ᱠᱟᱯ ᱨᱮ ᱵᱟᱝᱞᱟᱫᱮᱥ ᱫᱚᱞ ᱨᱮᱦᱚᱸ ᱥᱟᱠᱤᱵᱽ ᱡᱟᱜᱟᱭ ᱧᱟᱢ ᱞᱮᱫᱟ᱾ ᱚᱱᱟ ᱜᱟᱛᱮ ᱨᱮᱜᱮ ᱜᱟᱹᱠᱷᱩᱲᱟᱱ ᱠᱨᱤᱠᱮᱴ ᱫᱚᱞ ᱤᱱᱰᱤᱭᱟ ᱠᱩ ᱦᱟᱨᱟᱣ ᱚᱪᱚᱞᱮᱱᱟ ᱵᱟᱝᱞᱟᱫᱮᱥ ᱴᱷᱮᱱ᱾ ᱚᱱᱟ ᱡᱮᱜᱮᱛ ᱠᱟᱯ ᱨᱮ ᱫᱚᱥᱟᱨ ᱫᱷᱟᱯ ᱫᱷᱟᱹᱵᱤᱡ ᱵᱟᱝᱞᱟᱫᱮᱥ ᱫᱚᱞ ᱠᱩ ᱪᱟᱞᱟᱣ ᱫᱟᱲᱮ ᱞᱮᱱᱟ᱾ ᱤᱱᱟᱹ ᱛᱟᱭᱚᱢ ᱫᱷᱤᱨᱮ ᱫᱷᱤᱨᱮ ᱟᱭᱟᱜ ᱜᱟᱛᱮ ᱛᱮ ᱠᱨᱤᱠᱮᱴ ᱡᱩᱜᱽ ᱨᱮ ᱟᱹᱰᱤ ᱧᱩᱛᱩᱢᱟᱱ ᱦᱤᱥᱟᱹᱵᱛᱮ ᱥᱟᱠᱤᱵᱽ ᱟᱭᱟᱜ ᱧᱩᱛᱩᱢᱮ ᱯᱟᱥᱱᱟᱣ ᱫᱚᱦᱚ ᱟᱹᱜᱩ ᱠᱮᱫᱟᱭ᱾

 ᱜᱷᱟᱸᱨᱚᱡ ᱡᱤᱭᱚᱱ 
᱒᱐᱑᱒ ᱥᱮᱨᱢᱟ ᱨᱮᱱᱟ ᱑᱒ ᱰᱤᱥᱮᱢᱵᱚᱨ ᱥᱟᱠᱤᱵᱽ ᱡᱩᱠᱛᱚ ᱨᱟᱥᱴᱨᱚ ᱯᱨᱚᱵᱟᱥᱤ ᱩᱢᱢᱮ ᱟᱦᱢᱮᱫᱽ ᱥᱤᱥᱤᱨ ᱧᱩᱛᱩᱢᱟᱱ ᱠᱩᱲᱤᱭ ᱵᱟᱯᱞᱟ ᱠᱮᱫᱮᱭᱟ᱾ ᱩᱝᱠᱤᱱ ᱨᱮᱱ ᱢᱤᱫᱴᱮᱱ ᱠᱩᱲᱤ ᱜᱤᱫᱨᱟᱹ ᱢᱮᱱᱟᱜᱛᱟᱹᱠᱤᱱᱟᱹ᱾

 ᱵᱟᱨᱦᱮ ᱡᱚᱱᱚᱲ 


 Shakib Al Hasan Profile on Cricbuzz
 Shakib on Facebook
 Shakib on Instagram

ᱥᱟᱹᱠᱷᱭᱟᱹᱛ

ᱛᱷᱚᱠ:ᱵᱟᱝᱞᱟᱫᱮᱥ ᱨᱮᱱ ᱠᱨᱤᱠᱮᱴᱟᱨ